text: দিরাই পৌরসভা নির্বাচনে বিএনপি প্রার্থী ইকবাল চৌধুরী – দৈনিক সিলেটের দিনকাল
  দিরাই পৌরসভা নির্বাচনে বিএনপি প্রার্থী ইকবাল চৌধুরী
  প্রকাশিত: ১০:১৭ অপরাহ্ণ, নভেম্বর ২৬, ২০২০
  আসন্ন দিরাই পৌরসভা নির্বাচনে মেয়র পদে বিএনপির প্রার্থী স্থানীয়ভাবে চূড়ান্ত করা হয়েছে।
  বৃহস্পতিবার (২৬ নভেম্বর) সন্ধ্যায় দিরাই থানা রোডস্থ উপজেলা বিএনপির কার্যালয়ে দলের কার্যনির্বাহী কমিটির সভায় পৌর ছাত্রদলের প্রতিষ্ঠাতা সভাপতি, অ্যাডভোকেট ইকবাল হোসেনকে দলীয় প্রার্থী হিসেবে ঘোষণা করেন বিএনপির কেন্দ্রীয় নেতা, দিরাই শাল্লা সাবেক সাংসদ নাসির উদ্দিন চৌধুরী।
  এসময় উপস্থিত ছিলেন পৌর বিএনপির সভাপতি হাজী আহমদ মিয়া, উপজেলা বিএনপির সাধারণ সম্পাদক আব্দুর রশীদ চৌধুরী ও পৌর বিএনপির নয়টি ওয়ার্ডের সভাপতি সম্পাদক সহ পৌর নির্বাচনে মনোনয়ন প্রত্যাশী বীর মুক্তিযোদ্ধা আব্দুল কাইয়ূম ও ইকবাল হোসেন চৌধুরী।
  উপজেলা বিএনপির সাধারণ সম্পাদক আব্দুর রশীদ চৌধুরী ইকবাল হোসেন চৌধুরী দলীয় প্রার্থী হওয়ার বিষয়টি নিশ্চিত করে বলেন, উপজেলা বিএনপি ও পৌর বিএনপির নেতৃবৃন্দের সাথে দফায় দফায় বৈঠক শেষে বৃহস্পতিবার সন্ধ্যায় দলীয় কার্যালয়ে পৌর বিএনপির নয়টি ওয়ার্ডের সভাপতি সম্পাদকের গোপন ভোটের মাধ্যমে দলীয় প্রার্থী চূড়ান্ত করা হয়। অধিকাংশ ভোট ইকবাল হোসেন চৌধুরী পাওয়ায় নাছির উদ্দীন চৌধুরী তাকে দলীয় প্রার্থী হিসেবে ঘোষণা করেন। দলীয় বিধি অনুযায়ী পৌর বিএনপির দায়িত্বশীলদের সাক্ষর গ্রহণ করে জেলায় পাঠাবো, জেলা নেতৃবৃন্দ কেন্দ্রের মাধ্যমে প্রার্থিতা নিশ্চিত করবেন।
  ধুপাগুল টু হরিপুর সড়কে থামছে না ভারী ট্রাক চলাচল , স্কুল কলেজ মাদ্রাসার শিক্ষার্থীরা চরম হতাশায়
  দোয়ারাবাজারে দুর্যোগ সহনীয় ঘরের নির্মাণ কাজ পরিদর্শনে জেলা প্রশাসক
  ভিটেমাটি হারিয়ে দোয়ারাবাজার স্কুলে আশ্রয় নিয়েছে ১৬টি পরিবার: দেখার কেউ নেই!
  দক্ষিণ সুনামগঞ্জের ধামাই বিলের দখলকে কেন্দ্র করে দু'পক্ষের সংঘর্ষে ১ জেলে নিহত,২০জন আহত,আটক ৯
  প্রধানমন্ত্রী শেখ হাসিনার নেতৃত্বে উন্নয়নের ধারাকে এগিয়ে নিতে স্বাধীনতার প্রতীক নৌকায় ভোট দিন…..এড. মিসবাহ উদ্দিন সিরাজ